eo eo eo fr eo en eo eo eo pt eo ro eo eo eo lt pt eo eo eo eo eo eo ru eo eo eo eo eo fr fr eo eo eo eo eo en it eo eo eo eo eo eo eo eo eo eo eo eo it eo eo eo fr de eo
Kiel alveni - Kulturdomo de Esperanto - Kastelo Greziljono
[eo] Esperanto [fr] français [de] Deutsch
A G E N D O
Kiel atingi Greziljonon aŭte, trajne, buse, bicikle ?
Iri rekte al : bicikle - kunveture - aŭte - trajne - buse - taksie - piede - aviadile
Ni helpos vin konsilante per retmesaĝo aŭ telefono
Reta mapo, satelita foto, geoloko :  viamichelin.fr — maps.google.com — openstreetmap.org
Jen retejoj kiuj kombinas diversajn transporteblojn : Rome2Rio.com, GoEuro.com
Per biciklo : Inter la stacidomo de Angers kaj la kastelo Greziljono ĉe la urbo Baugé sekvu tiun itineron longan 40 km. En 2016 konstruiĝas la Verda Vojo kiu pasas rande de Greziljono.
Per kunveturado :  Vi venas per via propra aŭto en kiu restas liberaj sidlokoj aŭ vi serĉas sidlokon en aŭto de aliulo. Veturu kune - partigu la veturelspezojn - poluu malpli ! Kontaktu la kastelon por scii ĉu eblas veturi kun esperantisto, alikaze serĉu aŭ proponu kunveturadon en publika retejo : covoiturage-libre.fr - tribu-covoiturage.com - taxistop.be - Mitfahrzentrale mfz.de - MiFaZ.de - Fahrgemeinschaft.de - viajabarato.org - blablacar.com, alikaze serĉu lui aŭton inter privatuloj en : drivy.com
La urbo Baugé situas ĉe la vojkruciĝo de du grandaj departementaj vojoj :
Angers - Tours (D766)
Le Mans - Saumur (D938)
Proksime situas tri pagendaj ekspresvojoj :
A11-E501, eliro n-ro 10 ĉe La Flèche (plej rekte) aŭ n-ro 12 ĉe Seiches-sur-le-Loir (plej facile).
A85-E60, eliro n-ro 2 ĉe Longué-Jumelles aŭ n-ro 1 ĉe Fontaine-Guérin.
A28-E502, eliro n-ro 25 ĉe Écommoy ĝis n-ro 27 ĉe Neuillé-Pont-Pierre.
El la centro de Baugé al la kastelo, sekvu indikilon Centre espéranto, veturu nordorienten laŭ la vojo D817 al Le Lude. Greziljono situas dekstre inter arboj 2 km post la centro de Baugé kaj 1,35 km post la elira tabulo de Baugé. De la enira portalo ĝis la kastelo mem restas 350 m.
Geo-lokigo : lat. 47.551 / 47N55, long. -0.0823 / 0W08, maps.google
Komence veturu per trajno aŭ (inter)nacia aŭtobuso ĝis la urbo Angers, Le Mans aŭ Saumur.
Naciaj buskompanioj povas veturigi vin ĝis Angers, Le Mans aŭ Saumur (Ouibus). El la internacia firmaoj, Flixbus haltas en Angers, Saumur, Le Mans kaj Tours, Eurolines haltas en Tours kaj Angers, dum Ecolines veturas nur ĝis Parizo.
Normale, la regionaj kaj rapidaj TGV-trajnoj al Le Mans kaj Angers St Laud foriras de Parizo el stacidomo Paris-Montparnasse. Eblas eviti trairi Parizon, se vi venas per TGV el alia parto de Francujo, tiam ŝanĝu en Massy TGV aŭ Marne la Vallée Chessy apud de Parizo.
Ankaŭ eblas trajni ĝis Saumur aŭ Angers, ekzemple el Lyon aŭ la Pariza stacidomo Paris Gare de Lyon tra St Pierre des Corps ĉe Tours.
Trovi retan horaron plurlingve ĉe franca voyages-sncf.com aŭ germana bahn.de aŭ ambaŭlanda CapitaineTrain.
Sekve, post via alveno en la urbo Angers, Le Mans aŭ Saumur vi devas uzi taŭgan aŭtobuson aŭ taksion :
Antaŭ la stacidomo de Angers prenu aŭtobuson n-ro 2B Angers - Seiches - Noyant aŭ aŭtobuson n-ro 3 Angers - Beaufort - Baugé ĝis haltejo Baugé, Place de l’Europe. Busoj nemultas. Jen iliaj horaroj.
El Le Mans kaj Saumur veturas fervoja buso n-ro 26 Le Mans - La Flèche - Saumur kun halto en La Flèche (Gare routière) aŭ Baugé. Jen iliaj horaroj.
NB : Baugé troviĝas sur antaŭa fervoja linio Le Mans - Saumur de nacia fervojo SNCF. Nun ne plu veturas trajno, sed aŭtobuso de sama kompanio. Vi do povas aĉeti trajn-bileton ĝis Baugé (aŭ La Flèche), eĉ se oni respondas al vi, ke tio ne eblas : insistu. Vi devas postuli halton en norda Le Mans aŭ suda Saumur kaj tie uzi la buson n-ro 26 Le Mans - La Flèche - Saumur ĝis La Flèche aŭ Baugé.
Taksio atendanta ĉe la stacidomo de Angers kostas ĉ. 80 € por ĝis 4 personoj. Pli bonan prezon proponas firmao Taxis de Baugé por 1 ĝis 7 personoj : 69 € el Angers, 57 € el Saumur, 30 € el La Flèche (gare routière) ; nokte kaj dimanĉe aldoniĝas +45%. Tiun taksion antaŭe mendu, franclingve je fiksa telefono +33-2.41.89.17.69, anglalingve kun s-ro Jouillat (ĵuja) je poŝtelefono +33-6.74.40.22.41, menciu la vorton Grésillon (grezijon).
Fine, post busa alveno en la centro de la urbo Baugé, aŭ vi interkonsentis pri transporta servo aŭ vi devas piede iri 2,3 km ĝis Greziljono :
El la kastela placo, vidalvide de la kastelo de Baugé iru dekstren, sur la strato Rue du Mail orienten, poste turnu maldekstren, iru sur Rue Anne de Melun norden, poste turnu dekstren, iru sur strato D817 orienten al direkto Le Lude, nomata enurbe Rue du Docteur Zamenhof, eksterurbe Route du Lude. La portalo de Greziljono situas post lageto dekstre kie komenciĝas arbaro. De la portalo ĝis la kastelo mem restas 350 m. Vidu mapon.
20 km okcidente de Greziljono situas la regiona flughaveno Angers Loire (ANE) kun flugoj el Londono Centra (LCY), Nico (NCE) kaj Toulouse (TLS).
Ĉirkaŭ Parizo troviĝas la grandaj flughavenoj de Orly (ORY) kaj Charles de Gaulle (CDG) kaj malkosta en Beauvais (BVA). Inter la flughaveno Charles de Gaulle kaj la urboj Le Mans kaj Angers cirkulas rektaj TGV-trajnoj, de tie veturas busoj ĝis Baugé.
Kulturdomo de Esperanto - Kastelo Greziljono
St. Martin d’Arcé, 49150 BAUGÉ-EN-ANJOU, France
Mapo de la retejo • Kontakto • Leĝaj mencioj • Ensaluti •  RSS 2.0